***Výbor***

***Národnej rady Slovenskej republiky***

***pre pôdohospodárstvo, životné prostredie***

***a ochranu prírody***

60. schôdza výboru

**409**

**U z n e s e n i e**

**Výboru Národnej rady Slovenskej republiky**

**pre pôdohospodárstvo, životné prostredie a ochranu prírody**

**z 9. júna 2009**

k vládnemu návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov (tlač 981)

**Výbor Národnej rady Slovenskej republiky**

**pre pôdohospodárstvo, životné prostredie a**

**ochranu prírody**

**A. s ú h l a s í**

s vládnym návrhom zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov s týmito pripomienkami:

1. V čl. I v 4. bode poznámke pod čiarou k odkazu 9)

Zákon citovaný v poznámke sa nahradí novým zákonom o múzeách a o galériách a o ochrane predmetov kultúrnej hodnoty po jeho publikovaní v Zbierke zákonov.

Národná rada SR schválila 28. apríla 2009 nový zákon o múzeách a o galériách a o ochrane predmetov kultúrnej hodnoty s účinnosťou od 1. júna 2009, preto je potrebné opraviť citáciu predmetného predpisu.

1. V čl. I v 8. bode v § 4 ods. 2

Slová „osobitný predpis“ sa nahrádzajú slovami „všeobecne záväzný právny predpis“.

Zosúladenie dikcie splnomocňovacieho ustanovenia

s  Legislatívnymi pravidlami tvorby zákonov Príloha

č. 2, bod 19.

1. V čl. I v 28. bode v § 22 písm. a) bod 2.

Slová „Ministerstvom financií Slovenskej republiky“ sa nahrádzajú slovami „ministerstvom financií“.

Rešpektovanie legislatívnej skratky ustanovenej v čl. I bod 11. § 6 ods. 7.

1. V čl. I bod 11. v § 6 ods. 9

V čl. I bod 13. v § 7 ods. 1 a ods. 2 vo všetkých písmenách a ods. 8 a 11

V čl. I bod 16. v § 9 ods. 1 písm. b) bod 1. a písm. m)

V čl. I bod 17. v § 10 písm. g)

V čl. I bod 19. v § 11a písm. e) a § 11b písm. d)

V čl. I bod 20. v § 14 ods. 1 písm. a) bod 1. a 2. a ods. 3 písm. c) bod 1. a ods. 4 písm. h) bod 1. a 2.

V čl. I bod 23. v § 16 ods. 2 písm. c) bod 1. a písm. d) a ods. 3

V čl. I bod 26. v § 18 ods. 6 písm. e)

V čl. I bod 29. v § 23a písm. e)

V čl. I bod 34. v § 28 ods.1 písm. a)

V čl. I bod 41. v § 30 ods. 2

V čl. I bod 42. na druhom mieste

sa slová „§ 4“ nahrádzajú slovami „§ 4 ods. 1“.

Nevyhnutné opravy nesprávnych odkazov vo väzbe na zmenu § 4 v čl. I v bode 8.

1. V čl. III, (čl. I, čl. III)

v čl. III sa slová „1. augusta“ nahrádzajú slovami „1. septembra“ a súčasne v  čl. I v 47. bode v § 31a v nadpise slová „1. marca“ sa nahrádzajú slovami „1. septembra“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty stanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení neskorších predpisov **schváliť;**

**C. u k l a d á**

**predsedovi výboru**

oznámiť stanovisko výboru k uvedeného vládnemu návrhu zákona predsedovi Výboru Národnej rady Slovenskej republiky pre hospodársku politiku.

Ľuboš Martinák Tibor  **L e b o c k ý**

overovateľ výboru podpredseda výboru